ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa 5. apríla 2006
                                                                                                                   K materiálu č. 6049/2006
                                                                                                                   K bodu č. 6

S T A N O V I S K O
k návrhu  vyhlásenia Slovenskej republiky podľa článku 3 odsek 2 Opčného protokolu k Dohovoru o právach dieťaťa o účasti detí v ozbrojených konfliktoch

I

       Návrh vyhlásenia Slovenskej republiky podľa článku 3 odsek 2 Opčného protokolu k Dohovoru o právach dieťaťa o účasti detí v ozbrojených konfliktoch predložil na rokovanie vlády Slovenskej republiky  minister obrany Slovenskej republiky Martin Fedor.

II

Podľa článku 3 odsek 2  Opčného protokolu k Dohovoru o právach dieťaťa o účasti detí v ozbrojených konfliktoch každá zmluvná strana  pri ratifikácii alebo pristúpení k tomuto protokolu uloží vyhlásenie, ktorým určí minimálny vek pre odvod do ozbrojených síl a potvrdí, že tento odvod nie je násilný. Slovenská republika podpísala uvedený protokol v roku 2001, vyhlásenie podľa jeho článku 3 odsek 2 však pri podpise protokolu urobené nebolo.

III

      Opčný protokol k Dohovoru o právach dieťaťa o účasti detí v ozbrojených silách je multilaterálnou medzinárodnou zmluvou prezidentskej povahy.  Podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh vyhlásenia Slovenskej republiky podľa článku 3 odsek 2 Opčného protokolu k Dohovoru o právach dieťaťa o účasti detí v ozbrojených konfliktoch v predloženom znení schváliť.

V Bratislave 3. apríla 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy